जेन
"पैन ट्रोग्लोडाइट्स।"
मिस्टर जिन को अपनी पसंद की एक डंडी मिल गई है।
- समय? - दस बजकर 22 मिनट और 34 सेकंड।
रुको, 35, 36...
दस बजकर 22 मिनट काफ़ी है।
- तुम उनका नाम क्यों रखती हो? - क्योंकि जेन गुडॉल रखती थीं।
वह जंगलों में "पैन ट्रोग्लोडाइट्स" का अध्ययन करने वाली पहली व्यक्ति थीं।
चिंपांज़ियों का वैज्ञानिक नाम है?
हाँ। वह हमेशा जानवरों का नाम रखती थीं
क्योंकि वह जानती थीं कि उन सबका अपना विशिष्ट व्यक्तित्व था।
तुमने उसका नाम मिस्टर जिन क्यों रखा?
इसलिए।
देखो।
मिस्टर जिन्स
मैंने देखा तुमने कैसे शब्दों से खेला।
और मिस्टर जिन को अपनी छत को झाड़ू से ठोकना पसंद है।
- अब वह क्या कर रहा है? - एक भाला बना रहा है।
क्या? चिंपांज़ी भाले बनाते हैं?
भाले, स्पंज। सभी तरह के औज़ार बनाते हैं।
तुम मज़ाक कर रही हो।
नहीं। जेन गुडॉल यह खोज करने वाली पहली व्यक्ति थीं कि चिंपांज़ी औज़ार बनाते हैं।
हम चिंपांज़ियों और इंसानों के बारे में जो जानते थे, उस खोज से वह सब बदल गया।
कैसे?
क्योंकि अगर चिंपांज़ी अपने औज़ार और हथियार ख़ुद बनाते हैं...
तो वे और भी ज़्यादा हमारे जैसे हैं?
या हम और भी ज़्यादा उनके जैसे हैं।
जेन गुडॉल जिन चिंपांज़ियों से मिली थीं, उन्होंने उनका क्या नाम रखा था?
उनमें से एक का नाम ग्रेबियर्ड था।
हमारे ग्रेबियर्ड जैसा?
अह-हँ, फ़र्क बस इतना है कि उसका पूरा नाम डेविड ग्रेबियर्ड था।
तुमने वह सुना ग्रेबियर्ड? उसके नाम में हम दोनों के नाम थे।
वह पहला चिंपांज़ी था जिसे उन्होंने घास की मदद से दीमक को बिल से निकालते हुए देखा था।
वे दीमक खाते हैं? छी।
कीड़े, फल, माँस। वे वही चीज़ें खाते हैं जो इंसान खाते हैं।
- इंसान कीड़े खाते हैं? - कुछ इंसान।
हम वाक़ई काफ़ी कुछ उनके जैसे हैं।
बहुत प्यारा है।
याद रखना, हम बस अध्ययन कर रहे हैं।
मुझे लगा तुमने कहा था छूना मना है।
तुम सही हो।
चिंपांज़ी लुप्तप्राय हैं क्योंकि हम उनके जंगल काट रहे हैं,
उनका शिकार कर रहे हैं और अनजाने में उन्हें इंसानी बीमारियाँ दे रहे हैं।
वे हमारी तरह बीमार भी पड़ते हैं?
मेरे ख़्याल से वह तुम्हारे साथ खेलना चाहती है। वह ज़रूर तुम्हें अपने परिवार का हिस्सा समझ रही होगी।
- जेन? - सब ठीक है।
चिंपांज़ियों के नर नेता होते हैं।
मिस्टर जिन शायद हमें दिखा रहा है कि वह बॉस है।
या हथियार इकट्ठे कर रहा है।
- तुम क्या कर रहे हो? - एक भाला बना रहा हूँ।
मैं इसकी उम्मीद नहीं कर रहा था।
मैं भी नहीं।
क्या वह अभी भी हमें दिखाने की कोशिश कर रहा है कि वह बॉस है?
मुझे पक्का नहीं मालूम। मैंने कभी ऐसा कुछ नहीं देखा है।
- वह आवाज़ कहाँ से आ रही है? - पता लगाने का एक ही तरीका है।
यहाँ क्या हुआ?
- हम हुए। - हमने क्या किया?
वह जंगल काट डाले जहाँ चिंपांज़ी और बहुत से दूसरे जानवर रहते हैं।
- क्या वह वापस नहीं उग सकता है? - उतनी तेज़ी से नहीं जितनी तेज़ी से हम काट रहे हैं।
- यह तो बहुत बुरा है। - पता है।
लॉन्ड्री हो गई है। उसे ऊपर ले जाने में आकर मेरी मदद करो।
लेकिन मॉम, अभी भी बहुत सारी चिंपांज़ी खोजें करनी बाकी हैं।
हमने अभी मिस्टर जिन को एक पेड़ पर पत्थर फेंकते हुए देखा।
नीचे वाली मंज़िल पर रहने वाले मिस्टर जिन?
नहीं। मिस्टर जिन, चिंपांज़ी।
- वह पत्थर क्यों फेंक रहा था? - वही तो, वह हमारा नया मिशन है।
तुम्हारे मिशन को हमारी सफाई ख़त्म होने के बाद तक रुकना पड़ेगा।
- लेकिन, मॉम... - तुमने अपना कमरा देखा है?
काम हो जाने पर डेविड से वॉकी पर संपर्क कर लेना।
हाय, मिस्टर जिन। हम अभी आपके बारे में ही बात कर रहे थे।
- मैं नीचे जा रहा हूँ। - आप हमारे साथ ऊपर आकर फिर नीचे जा सकते हैं।
पता है क्या, मैं सीढ़ियों से जाऊँगा। मुझे थोड़े व्यायाम की ज़रूरत है।
मुझे भी। मैं आपके साथ चलती हूँ।
और फिर सीधे वापस ऊपर आकर अपना कमरा साफ़ करूँगी।
बढ़िया।
क्या आप इसे उठाने में मदद कर सकते हैं? यह बहुत भारी है।
आप जानना चाहते हैं हम आपके बारे में बात क्यों कर रहे थे?
- नहीं। - आप बहुत मज़ाकिया हैं।
मैंने एक चिंपांज़ी का नाम आपके नाम पर रखा क्योंकि उसे अपनी छड़ी हवा में उठाना पसंद है,
कुछ-कुछ वैसा जब आप अपनी झाड़ू से छत को ठोकते हैं जब आप चाहते हैं हम शांत रहें।
मैं उतना नहीं करने की कोशिश करता हूँ।
लेकिन फिर हमने चिंपांज़ी मिस्टर जिन को एक पेड़ पर पत्थर मारते हुए देखा।
आपके हिसाब से उसने ऐसा क्यों किया होगा?
शायद उन्हें उसकी आवाज़ अच्छी लगती होगी।
दिलचस्प विचार है। कोई और आईडिया हैं?
शायद मज़े के लिए? जैसे वॉलीबॉल या टेनिस खेलने जैसा?
चिंपांज़ियों को साथ में खेलना पसंद है।
या शायद वे अपने इलाके को वैसे ही चिह्नित करते हैं।
एक अच्छा आईडिया है। आप इसमें काफ़ी अच्छे हो गए हैं।
अरे, चिंपांज़ी की बात पर, तुम्हारा कहाँ है?
- ग्रेबियर्ड। - क्य...
ग्रेबियर्ड!
ग्रेबियर्ड, तुम कहाँ हो?
डेविड, जेन बोल रही हूँ। इमरजेंसी है।
- डेविड बोल रहा हूँ। क्या हो गया? - ग्रेबियर्ड लापता है।
- हे, नोआह। माफ़ करना, मुझे देर हो गई। - कोई बात नहीं, डैड। आप चलने के लिए तैयार हैं?
मिस्टर जिन!
शायद नहीं।
वह मुझे कहीं नहीं मिल रहा है। वह ज़रूर खो गया है।
मुझे यक़ीन है वह मिल जाएगा।
- कौन? - ग्रेबियर्ड।
आपने एक चिंपांज़ी को यहाँ घूमते देखा है?
वह क़रीब इतना लंबा है, उसकी प्यारी सी, छोटी ग्रे दाढ़ी है।
- उसका नाम इसी कारण पड़ा था। - क्या?
- ग्रे बियर्ड, यानी दाढ़ी। - तुमने उसे आख़िरी बार कहाँ देखा था, जेन?
- पीछे वाली गली में, लेकिन वह वहाँ नहीं है। - देखती रहो। मुझे यक़ीन है वह मिल जाएगा।
लेकिन अगर वह नहीं मिला तो?
वह मेरे सबसे अच्छे दोस्तों में से एक है।
मैं उसका दूसरा सबसे अच्छा दोस्त हूँ।
मैं इसकी बहन हूँ।
मैं इनका बेटा हूँ।
हाय।
हम यहाँ ऊपर से नज़र रखेंगे, जेन।
चिंता मत करो, जेन। हम उसे ढूँढ लेंगे।
तुम दोबारा पीछे वाली गली में क्यों नहीं देखती?
अजीब बच्चे हैं।
ग्रेबियर्ड, क्या यह तुम हो?
मैं आ रही हूँ, ग्रेबियर्ड।
मिस्टर जिन?
ग्रेबियर्ड।
रुको, क्या हमारे पड़ोसी मिस्टर जिन सही थे?
क्या चिंपांज़ी अपना इलाका चिह्नित करने के लिए पत्थर फेंकते हैं,
या रास्ते पर निशान लगाने के लिए या उन्हें बस उसकी आवाज़ पसंद है?
अरे, नहीं, तुम जाल में फँस गए हो। मैं तुम्हारी मदद करती हूँ।
चिंता मत करो, ग्रेबियर्ड। मैं इसे छुड़ा लूँगी।
लगभग हो गया।
यह लो, तुम आज़ाद हो!
ग्रेबियर्ड?
ग्रेबियर्ड।
मिल गया।
हे। थोड़ी पत्तियाँ चिपक गई हैं, लेकिन उसके अलावा यह एकदम ठीक-ठाक दिख रहा है।
शुक्रिया, मिस्टर जिन।
जेन, डेविड बोल रहा हूँ।
जेन बोल रही हूँ।
मुझे ग्रेबियर्ड नहीं मिला, लेकिन तुम्हारी मॉम ज़रूर मिल गईं।
यह बहुत-बहुत ग़ुस्से में हैं।
बेहद ग़ुस्से में।
- तुम्हें शायद वापस ऊपर जाना चाहिए। - इसे ढूँढने के लिए फिर से शुक्रिया।
मुझे ख़ुशी है कि मैं मदद कर पाया।
ग्रेबियर्ड?
ग्रेबियर्ड।
तुम असली क्यों नहीं हो?
ठीक है, मुझे नहीं लगा था यह मुमकिन है, लेकिन तुम्हारी मॉम और भी ज़्यादा ग़ुस्से में हैं।
डेविड, जेन से कहो अभी घर वापस आए।
तुम्हारी मॉम ने घर वापस आने को कहा है।
अभी।
तुम कहाँ थी?
और मिस्टर जिन वह लॉन्ड्री देने क्यों आए थे जो तुम्हें ऊपर लेकर आनी थी?
जेन, मुझे जवाब दो।
माफ़ कीजिए, मॉम।
बच्चे। यहाँ आओ।
क्या हो गया है?
ग्रेबियर्ड को एक और चिंपांज़ी मिल गया
और वहाँ एक छोटा चिंपांज़ी था
और मिस्टर जिन एक जाल में फँस गया और...
मुझे नहीं लगता ग्रेबियर्ड अब मेरा दोस्त रहना चाहता है।
क्या मिस्टर जिन मुसीबत में हैं?
चिंपांज़ी वाला।
ठीक है। आओ, आओ बैठो।
गहरी साँस लो।
मुझे फिर से बताओ।
ग्रेबियर्ड को कुछ दूसरे चिंपांज़ी मिले
और फिर उसने देखा कि कैसे उनके घर काटे जा रहे थे।
और उनमें से एक जाल में फँस गया और मैंने उसे छुड़ाया,
लेकिन फिर ग्रेबियर्ड मुझसे मुँह फेरकर चला गया।
और मुझे लगता है वह इसलिए हुआ क्योंकि उसने देखा
कि कैसे हमारे जैसे लोग चिंपांज़ियों के लिए ख़तरा हैं।
- लेकिन यह यहीं है। - लेकिन यह ज़िंदा नहीं है।
ठीक है, जेन, मुझे यक़ीन है कि ग्रेबियर्ड जानता है तुम उसके लिए कितना कुछ कर रही हो...
लेकिन चिंपांज़ियों के पास समय नहीं है, मॉम।
कुछ ही सालों में, कोई चिंपांज़ी नहीं बचेंगे
और हमें अभी भी उनके बारे में बहुत कुछ जानना बाकी है।
जैसे क्या?
जैसे वे पेड़ों पर पत्थर क्यों मारते हैं या औज़ारों का इस्तेमाल क्यों करते हैं।
दुनिया में हमारे सिवाय और कोई दूसरा जानवर इस तरह की चीज़ें नहीं करता है।
चिंपांज़ी और इंसान इतने समान हैं,
तो हम उन्हें चोट क्यों पहुँचा रहे हैं, मॉम?
जेन...
मुझे नहीं पता।
लेकिन मैं यह ज़रूर जानती हूँ
कि तुम बदलाव लाने के लिए अपनी पूरी कोशिश कर रही हो।
जेन गुडॉल क्या कहती हैं? "जब हम समझेंगे, तभी हम..."
लेकिन अगर कोई चिंपांज़ी बचेंगे ही नहीं, तो हम नहीं समझ पाएँगे।
मैं सफाई कर रही हूँ।
मैं ठीक हो जाऊँगी, मॉम।
डेविड?
तुम हमारी चिंपांज़ी रिसर्च वाले सारे सामान का क्या कर रही हो?
मैं इसे हटा रही हूँ।
- क्यों? - क्योंकि इसका कोई फ़ायदा नहीं है, डेविड।
हर साल, बढ़ती संख्या में जानवर ग़ायब होते जा रहे हैं
और उसके बारे में कुछ करने के लिए पर्याप्त लोग नहीं हैं।
लेकिन जेन गुडॉल और उन दूसरे लोगों का क्या जिनसे हम मिले हैं?
वे कुछ कर रहे हैं।
यह अभी भी काफ़ी नहीं है।
मुझे यक़ीन है इसके बारे में कुछ कहा गया होगा।
कोई उम्मीद बाकी नहीं है।
ग्रेबियर्ड चला गया है।
यह ऐसा नहीं करेगा।
यह सच है।
मुझे नहीं लगता अब वह मेरा दोस्त रहना चाहता है।
शायद तुम किसी और की कल्पना कर सकती हो जो हमारी मदद कर सकता हो?
मुझे बस ग्रेबियर्ड वापस चाहिए।
शायद कोई ऐसा जो चिंपांज़ियों के बारे में बहुत कुछ जानता हो?
जैसे कौन?
- बस अपनी आँखें बाद करो और... - मैं जानती हूँ यह कैसे काम करता है।
फिर अपनी आँखें बंद करो।
और कल्पना करो।
चिंपांज़ी ऐसे हैलो करते हैं।
बहुत अच्छे, डेविड।
यह मेरा नाम जानती हैं।
और हैलो, जेन।
हू-हू करो, जेन। हू-हू।
वह बहुत ख़ुशी भरा नहीं लग रहा था।
ख़ैर, चिंपांज़ी हमेशा ख़ुश नहीं सुनाई देते हैं, बिल्कुल इंसानों की तरह।
उन्हें ग़ुस्सा आ सकता है,
उन्हें डर लग सकता है
और वे उदास महसूस कर सकते हैं।
बिल्कुल तुम्हारी तरह, जेन।
जेन उदास है क्योंकि हमारे ग्रेबियर्ड अब इसका दोस्त नहीं बने रहना चाहता है।
ख़ैर, पता है, एक समय पर मैं एक ग्रेबियर्ड को जानती थी।
डेविड ग्रेबियर्ड, मेरा पसंदीदा चिंपांज़ी।
जानती हूँ। वह पहला चिंपांज़ी था जिसे आपने औज़ारों का इस्तेमाल करते देखा था।
डेविड ग्रेबियर्ड पहला चिंपांज़ी था जिसने मुझ पर भरोसा किया था।
जब वह मुझ पर भरोसा करने लगा,
तो दूसरे चिंपांज़ी, जो बहुत डरते थे,
मेरे ख़्याल से उन्होंने सोचा, "ख़ैर, शायद यह इतनी भी डरावनी नहीं होगी।"
और मैं उन सबको अलग-अलग रूप से जान पाई।
मेरा ग्रेबियर्ड भी मुझ पर भरोसा करता था,
लेकिन फिर उसने देखा कि इंसान कितनी बुरी चीज़ें कर रहे हैं और मैं उसे नहीं रोक सकती हूँ।
यह काफ़ी निराशाजनक लग सकता है, है ना?
हाँ। क्या आपको भी कभी निराशा महसूस होती है?
मेरे ख़्याल से उन सभी लोगों को कभी-कभी निराशा महसूस होती है जो इस बारे में सोचते हैं
कि हम अपने ग्रह के साथ क्या कर रहे हैं।
लेकिन निराशा महसूस करने पर तुम जानते हो तुम क्या कर सकते हो,
उन सभी आशाजनक चीज़ों के बारे में सोचो।
जैसे क्या?
ख़ैर, ज़्यादा से ज़्यादा लोग हमारे द्वारा उत्पन्न की गई समस्याओं के बारे में जागरूक हो रहे हैं,
जैसे जलवायु परिवर्तन, जैव विविधता को नुक़सान।
और जहाँ वैज्ञानिक हमारे द्वारा किए गए नुक़सान को
ठीक करने की कोशिश करने के लिए नए-नए उपाय निकाल रहे हैं,
तुम्हारे जैसे युवा बच्चे यह सोच रहे हैं कि दुनिया को बेहतर बनाने के लिए क्या किया जा सकता है।
उससे मुझे आशा मिलती है।
हर एक कदम से, हम दुनिया को बचाने के एक कदम और क़रीब आते हैं।
यह एक जेन गुडॉल कथन जैसा लग रहा है।
ख़ैर, दरअसल, मेरे ख़्याल से यह जेन गार्सिया ने कहा था।
और इसलिए, उन चीज़ों के बारे में सोचो जो तुम कर सकते हो,
अपनी कमर कस लो और जाकर वे चीज़ें करो।
और इसलिए, मेरे ख़्याल से तुम यहाँ इस हीरो बोर्ड पर जाने के हक़दार हो,
उन सभी चीज़ों के लिए जो तुम करते हो।
चिंपांज़ी शुक्रिया कैसे कहते हैं?
ख़ैर, कभी-कभी वे एक-दूसरे के बाल सँवारते हैं।
क्या आप बाल बना सकते हैं?
उसकी कोई ज़रूरत नहीं है।
शुक्रिया, डॉ. गुडॉल।
अगर चाहो तो, तुम मुझे डॉ. जेन बुला सकते हो। तुम दोनों।
और अब, इससे पहले कि बहुत देर हो जाए, इस दुनिया को बेहतर बनाने के लिए
बहुत कुछ करना बाकी है।
तो जाओ और हमारे ग्रह को बचाने में मदद करो।
शुक्रिया, डॉ. जेन।
तुम कहाँ जा रही हो?
मैं वादा करती हूँ कि मैं बाद में अपना कमरा साफ़ कर दूँगी, मॉम, लेकिन अभी...
नहीं, तुमने मेरी बात पूरी नहीं होनी दी।
तुम ग्रेबियर्ड के बिना कहाँ जा रही हो?
मैंने इसके ऊपर से सारी धूल झाड़ दी।
डेविड?
चिंपांज़ी ऐसे ही शुक्रिया अदा करते हैं।
ख़ैर, शायद उन्हें पहले पूछ लेना चाहिए।
क्या हम ग्रेबियर्ड को साफ़ करने के लिए आपने बाल बनाकर आपका शुक्रिया अदा कर सकते हैं?
मेरे ख़्याल से।
हाँ, यह अजीब है। ठीक है, तुम लोग जाओ।
- इस तरफ़। - तुम्हें कैसे मालूम?
मुझे पक्का नहीं मालूम, लेकिन मुझे लगता है कि वे इन निशानों को नक़्शे की तरह इस्तेमाल करते हैं
- ताकि उन्हें पता रहे किस रास्ते जाना है। - एक्स का मतलब ग्रेबियर्ड।
उम्मीद है।
मिस्टर जिन। क्या मैं बहुत ज़ोर से बोल रही थी?
सब मुझसे यही क्यों पूछते हैं?
नहीं। मैं बस जेन के बारे में पूछना चाहता था।
उस समय वह काफ़ी दुखी लग रही थी।
आप बहुत अच्छे हैं।
वह दुखी थी।
मैंने पहली बार उसे इतना निराश देखा है।
हाँ। मैं जानता हूँ वह कैसा लगता है।
क्या मैं उससे बात कर सकता हूँ?
वह डेविड के साथ बाहर एक्सप्लोर कर रही है, पर उसके लौटने पर मैं आपको मैसेज कर दूँगी।
नहीं, कोई बात नहीं।
मैं देखता हूँ अगर वह मुझे मिल जाए। बाय।
बाय।
देखो, वह छोटा चिंपांज़ी ग्रेबियर्ड से पेड़ पर पत्थर मारना सीख रहा है।
लेकिन क्यों?
मुझे अभी भी नहीं पता।
शायद रास्ते पर निशान लगाने के लिए या शायद उन्हें बस इसकी आवाज़ पसंद है
या शायद यह किसी ऐसी वजह के लिए है जिसके बारे में हमने अभी तक सोचा नहीं है।
इसीलिए जानवरों को बचाना इतना ज़रूरी है।
उनके बारे में अभी भी बहुत कुछ जानना बाकी है।
मैं जानती हूँ कि लोग चिंपांज़ियों के साथ बहुत बुरी चीज़ें कर रहे हैं, ग्रेबियर्ड।
लेकिन जैसे वह छोटा चिंपांज़ी तुमसे नई चीज़ें सीख रहा है,
वैसे ही लोग हमसे नई चीज़ें सीख सकते हैं।
हम उन्हें सिखा सकते हैं कि हमारे पास एक ही दुनिया है, एक घर।
कि हमें साथ मिलकर उसकी रक्षा करनी होगी।
मैं जानती हूँ कि कभी-कभी कोई आशा नहीं दिखाई पड़ती है, लेकिन हमें कोशिश करनी होगी।
मैं कभी कोशिश करना बंद नहीं करूँगी।
मैं भी नहीं।
तुम्हारा भी शुक्रिया।
मिस्टर जिन?
डेविड कहाँ है?
हमने हमारा मिशन पूरा कर लिया, लेकिन मुझे अभी भी अपना कमरा साफ़ करना है।
- तुम बेहतर महसूस कर रही हो? - हाँ।
मेरे ख़्याल से। मुझे बस कभी-कभी चिंता होती है कि मैं पर्याप्त कोशिश नहीं कर रही हूँ।
तुम मज़ाक कर रही हो, है ना?
उठो।
मेरे पीछे आओ।
तुम्हारे बिना, हम बैटरियाँ रीसायकल नहीं कर रहे होते।
मिस्टर पटेल के फ़्लैट के सामने तितलियाँ नहीं होतीं।
शेर को बचाओ
हम दुनिया भर में जानवरों को बचाने की कोशिश नहीं कर रहे होते।
और हमारे पास चमगादड़ों के लिए घर नहीं होते।
- मुझे फिर से बताना हम क्यों... - वे कीड़े खाते हैं।
सही कहा।
हमें पता नहीं होता कि किस कूड़ेदान में क्या डालना है।
चलो।
तुम्हारे बिना यह सब कुछ भी नहीं हुआ होता।
- और डेविड और बहुत से लोगों की मदद से। - हाँ, लेकिन तुमने हम सबको प्रेरणा दी।
लुप्तप्राय चिंपांज़ियों को बचाने के लिए क्या आप एक याचिका पर हस्ताक्षर करेंगे?
- ज़रूर। - और कुछ पैसे दान करेंगे?
- कितने? - जेन?
कमरे की सफाई, फिर तुम दुनिया को बचा सकती हो।
अब जाना होगा।
चलो, ग्रेबियर्ड। हमें दुनिया को बचाना है।
जेन
"चिंपांज़ियों को बचाने में मदद करें।"
- जेन। - मैं साफ़ कर रही हूँ, मैं साफ़ कर रही हूँ।
वह तुम्हें वह दिखाने के लिए नहीं आ रही थी। यहाँ आओ।
यह वीडियो कहाँ का है?
- चिंप ईडन। - मशहूर चिंप ईडन?
डॉ. जेन के चिंपांज़ी अभ्यारणों में से एक
जहाँ वे बचाए गए चिंपांज़ियों की देखभाल करते हैं?
हाँ, और पता है क्या?
मैंने सोचा तुम्हें थोड़ी हौसला-अफ़ज़ाई की ज़रूरत है, तो मैंने उनसे संपर्क किया
और याना स्वार्ट के साथ तुम्हारा एक कॉल आयोजित किया।
- वह चिंप ईडन में काम करती हैं। - मैं जानती हूँ वह कौन हैं।
गज़ब, यह वाक़ई शानदार है। शुक्रिया, मॉम।
मज़े करना।
- हाय। तुम ज़रूर जेन और डेविड हो। - हाय, याना।
मेरे पास आपके लिए बहुत सारे सवाल हैं।
क्या चिंप ईडन में रहने वाले चिंपांज़ी कभी भी जंगल में वापस छोड़े जाते हैं?
नहीं, उन्हें अपने प्राकृतिक वास में रहना सीखना होता है,
जो वे अपनी माँओं से सीखते हैं।
लेकिन शिकार और जंगलों की कटाई की वजह से, इनमें से बहुत अपनी माँओं को खो चुके हैं
और वे सर्कसों में पहुँच जाते हैं या पालतू जानवरों की तरह रखे जाते हैं।
यह उनके लिए बुरा है।
यह कितने दुःख की बात है।
इसीलिए एक अभ्यारण का होना इतना ज़रूरी है
जहाँ इन बचाए गए चिंपांज़ियों को एक बेहतर ज़िंदगी दी जा सके।
वह क्या था?
चिंपांज़ियों ने ज़रूर स्टैनी को देख लिया होगा।
रुकिए। स्टैनी, यानी चिंपांज़ी व्हिस्परर?
वह चिंप ईडन में काम करते हैं और चिंपांज़ियों के विशेषज्ञ हैं।
जेन विशेषज्ञों के बारे में विशेषज्ञ है।
दरअसल मेरे पास तुम दोनों के लिए एक सरप्राइज़ है।
तुम्हें यह देखना चाहिए।
वह चिंपांज़ियों को खाना खिला रहे हैं।
हाय, दोस्तों।
वे कितने ख़ुश दिख रहे हैं।
हाय, जेन। हाय, डेविड।
- हाय, स्टैनी। - हाय, स्टैनी।
अरे, सारे चिंपांज़ी कहाँ जा रहे हैं?
वे शायद और खाने की तलाश में जा रहे हैं।
वे क्या सोचते और महसूस करते हैं, यह जानने के लिए हम स्टैनी पर निर्भर हैं,
ताकि हम ठीक से उनकी देखभाल कर पाएँ।
इसीलिए आप चिंपांज़ी व्हिस्परर हैं।
हाँ।
आपका यह नाम कैसे पड़ा?
मुझे यह नाम डॉ. जेन गुडॉल ने दिया था।
डॉ. जेन ने आपका यह नाम रखा था? क्या बात है।
आप कितने समय से चिंपांज़ियों से साथ काम कर रहे हैं, स्टैनी?
लगभग अपनी आधी ज़िंदगी से।
यहाँ मैं चिंपांज़ी के बच्चों को देखभाल कर रहा हूँ।
यह पोको है।
यहाँ मैं एक समुदाय को चिंपांज़ियों के साथ रहना सिखा रहा हूँ।
आपने कितने सारे चिंपांज़ियों की मदद की होगी।
वे मेरे परिवार जैसे हैं और मुझे बहुत कुछ सिखाते हैं।
जैसे क्या?
क्षमादान और आशा।
और उन्होंने आपको आशा के बारे में कैसे सिखाया?
जब चिंपांज़ी अभ्यारण में आते हैं,
वे बहुत बीमार और बहुत डरे हुए होते हैं।
और अच्छी देखभाल मिलने के बाद,
वे स्वस्थ हो जाते हैं और वे हार नहीं मानते।
और उससे मुझे आशा मिलती है।
हम मदद करने के लिए क्या कर सकते हैं?
यह ज़रूरी है कि तुम अपने परिवार और दोस्तों को वह बताओ
जो तुमने हमारे क़रीबी रिश्तेदार, चिंपांज़ी के बारे में सीखा है।
हाँ। चाहे तुम कहीं भी रहो, तुम ऐसे स्थायी स्त्रोत वाले उत्पाद ख़रीदकर
जंगली जानवरों की मदद कर सकते हो, जो उनके जंगल बर्बाद ना करे।
उनको बनाए जाने में ग्रह को कम नुक़सान पहुँचता है।
चिंपांज़ी और दूसरे जानवरों को ज़िंदा रहने के लिए जंगलों की ज़रूरत है।
और यह याद रखना चाहिए कि जानवरों को इस धरती पर
हमारे मनोरंजन के लिए नहीं बनाया गया था।
और पूरी दुनिया को यह जानने की ज़रूरत है।
- मैं सबको बताऊँगी। - मैं भी।
चिंपांज़ी अलविदा कैसे कहते हैं?
चिंपांज़ी इस आख़िरी पुकार से अलविदा कहते हैं।
बाय, याना। बाय, स्टैनी।
बाय, चिंपांज़ियों।
- मॉम, इसके लिए बहुत-बहुत शुक्रिया। - हाँ, शुक्रिया, जेन की मॉम।
उम्मीद है ग्रेबियर्ड को भी अच्छा लगा होगा।
बिल्कुल अच्छा लगा।
अब, यह कमरा अपने आप साफ़ नहीं हो जाएगा।
बाय, डेविड।
- बाय। - बाय, डेविड।
मुझे लगा शायद तुम्हें इनकी ज़रूरत पड़ेगी।
शुक्रिया, मॉम।
यह लो। तुम स्टैनी की तस्वीर लगाओ और मैं याना की लगाती हूँ?
उप-शीर्षक अनुवादक : मीनू